
	19 մայիսի 2026 թվականի
	թիվ 55
	քաղ․ Մոսկվա

Եվրասիական տնտեսական հանձնաժողովի կոլեգիայի 2013 թվականի դեկտեմբերի 10-ի թիվ 289 որոշման մեջ փոփոխություններ կատարելու մասին

Եվրասիական տնտեսական միության մաքսային օրենսգրքի 112-րդ հոդվածի 1-4-րդ կետերին համապատասխան՝ Եվրասիական տնտեսական հանձնաժողովի կոլեգիան որոշեց.
1.	Եվրասիական տնտեսական հանձնաժողովի կոլեգիայի 2013 թվականի դեկտեմբերի 10-ի «Ապրանքների հայտարարագրում հայտագրված տեղեկություններում փոփոխություններ (լրացումներ) կատարելու եւ Մաքսային միության հանձնաժողովի ու Եվրասիական տնտեսական հանձնաժողովի կոլեգիայի որոշ որոշումներ ուժը կորցրած ճանաչելու մասին» թիվ 289 որոշման մեջ կատարել փոփոխություններ՝ համաձայն հավելվածի:
2.	Սույն որոշումն ուժի մեջ է մտնում 2027 թվականի հունվարի 1-ից:
	Եվրասիական տնտեսական հանձնաժողովի կոլեգիայի նախագահ՝
	Բ. Սագինտաեւ

2013 թվականի դեկտեմբերի 10-ի թիվ 289 որոշման մեջ կատարվող

1.	Նշված որոշմամբ հաստատված՝ Ապրանքների հայտարարագրում հայտագրված տեղեկություններում փոփոխությունների (լրացումների) կատարման կարգի մեջ․
ա)	6-րդ կետում՝
առաջին պարբերությունից հետո լրացնել հետեւյալ բովանդակությամբ պարբերությունները․
«ԱՀՃ-ն ներկայացվում է էլեկտրոնային փաստաթղթի տեսքով։
Թույլատրվում է ԱՀՃ-ն ներկայացնել թղթային կրիչով փաստաթղթի տեսքով հետեւյալ դեպքերում՝
մաքսային մարմնի՝ ԱՀՃ-ն էլեկտրոնային փաստաթղթի տեսքով ներկայացնելու ապահովման հնարավորության բացակայություն՝ կապված մաքսային մարմինների կողմից օգտագործվող տեղեկատվական համակարգերի անսարքության հետ, որն առաջացել է տեխնիկական խափանումների, կապի միջոցների (հեռահաղորդակցության ցանցերի եւ «Ինտերնետ» տեղեկատվական հեռահաղորդակցական ցանցի) աշխատանքի խաթարումների, էլեկտրաէներգիայի անջատման պատճառով.
Օրենսգրքի 104-րդ հոդվածի 5-րդ կետի հիման վրա մաքսային կարգավորման մասին անդամ պետության օրենսդրությամբ սահմանված դեպքերում թղթային կրիչով ներկայացված ԱՀ-ում հայտագրված տեղեկություններում փոփոխությունների (լրացումների) կատարում։»․
երկրորդ պարբերության երկրորդ նախադասության մեջ՝
«Եթե ԱՀ-ն» բառերը փոխարինել «Եթե ԱՀՃ-ն» բառերով․
հանել «ԱՀՃ-ն ու» բառերը․
«կարող են ներկայացվել» բառերը փոխարինել «ներկայացվում են» բառերով․
երրորդ պարբերության մեջ «ԱՀ-ն» հապավումը փոխարինել «ԱՀՃ-ն» հապավումով․
բ)	7-րդ կետից «գրավոր եւ (կամ) էլեկտրոնային եղանակով» եւ «ԱՀՃ-ի գրանցամատյանում՝» բառերը հանել ․
գ)	9-րդ կետի առաջին պարբերությունից «ԱՀՃ-ի գրանցամատյանում մաքսային մարմնի տեղեկատվական համակարգի օգտագործմամբ, գրավոր եւ (կամ) էլեկտրոնային եղանակով» բառերը հանել․
դ)	11-րդ կետը լրացնել հետեւյալ բովանդակությամբ «ժե» ենթակետով․
«ժե)	ապրանքների բացթողումից հետո վճարողի կողմից սահմանված պահանջների պահպանման պայմանով ավելացված արժեքի հարկի վճարման՝ հաշվանցման մեթոդի կիրառման վերաբերյալ տեղեկություններ հայտագրելու դեպքում, այդ թվում՝ մաքսային մարմին Ղազախստանի Հանրապետության օրենսդրությամբ նախատեսված վճարման նման եղանակի կիրառման համար հիմք հանդիսացող փաստաթղթեր ներկայացնելու կապակցությամբ (Ղազախստանի Հանրապետության համար)։»․
ե)	12-րդ կետի առաջին եւ երկրորդ պարբերությունները շարադրել հետեւյալ խմբագրությամբ․

«12.	Ապրանքների բացթողումից հետո ԱՀ-ում հայտագրված տեղեկություններում փոփոխություններ (լրացումներ) կատարելու համար հայտարարատուի կողմից ներկայացվում են դիմում, պատշաճ լրացված ԱՀՃ, դրա էլեկտրոնային տարբերակը (թղթային կրիչով փաստաթղթի տեսքով ԱՀՃ-ի համար), ԱՀ-ում հայտագրված տեղեկություններում կատարվող փոփոխությունները (լրացումները) հավաստող փաստաթղթեր, ապրանքների մաքսային արժեքի վերաբերյալ տեղեկություններում փոփոխություններ (լրացումներ) կատարելու դեպքում՝ ՄԱՀ-ը, դրա էլեկտրոնային տարբերակը (թղթային կրիչով փաստաթղթի տեսքով ՄԱՀ-ի համար), իսկ մաքսային եւ այլ վճարների վճարման անհրաժեշտության դեպքում՝ նաեւ դրանց վճարումը հավաստող փաստաթղթեր եւ (կամ) տեղեկություններ։ Ռուսաստանի Դաշնությունում մաքսային եւ այլ վճարների վճարումը հավաստող փաստաթղթեր եւ (կամ) տեղեկություններ չեն ներկայացվում։
Դիմում չի ներկայացվում Օրենսգրքի 115-րդ հոդվածի 3-րդ կետով, 116-րդ հոդվածի 6-րդ կետով եւ սույն կարգի 11-րդ կետի «է»-«թ» եւ «ժդ» ենթակետերով նախատեսված դեպքերում։ Այդ դեպքում հայտարարատուն ներկայացնում է պատշաճ լրացված ԱՀՃ, դրա էլեկտրոնային տարբերակը (թղթային կրիչով փաստաթղթի տեսքով ԱՀՃ-ի համար), ԱՀ-ում հայտագրված տեղեկություններում կատարվող փոփոխությունները (լրացումները) հավաստող փաստաթղթեր, ապրանքների մաքսային արժեքի վերաբերյալ տեղեկություններում փոփոխություններ (լրացումներ) կատարելու դեպքում՝ ՄԱՀ-ը, դրա էլեկտրոնային տարբերակը (թղթային կրիչով փաստաթղթի տեսքով ՄԱՀ-ի համար), իսկ մաքսային եւ այլ վճարների վճարման անհրաժեշտության դեպքում՝ նաեւ դրանց վճարումը հավաստող փաստաթղթեր եւ (կամ) տեղեկություններ։ Ռուսաստանի Դաշնությունում մաքսային եւ այլ վճարների վճարումը հավաստող փաստաթղթեր եւ (կամ) տեղեկություններ չեն ներկայացվում։»․
զ)	13-րդ կետի առաջին պարբերության առաջին նախադասությունը շարադրել հետեւյալ խմբագրությամբ․
«13.	Դիմումը կազմվում է ազատ ձեւով շարադրված՝ գրավոր կամ էլեկտրոնային եղանակով։»․
է)	15-րդ կետից հանել «դիմումը,» բառը․
ը)	18-րդ կետի «գ» ենթակետի երկրորդ պարբերության մեջ՝ հանել «գրավոր» բառը
լրացնել «, էլեկտրոնային եղանակով կամ թղթային կրիչով փաստաթղթի տեսքով մերժում ուղարկելու եղանակով» բառերը․
թ)	19-րդ կետում՝
հանել երկրորդ նախադասությունը․
լրացնել հետեւյալ բովանդակությամբ պարբերությունները․
«Էլեկտրոնային փաստաթղթի տեսքով ԱՀՃ-ն ներկայացնելու դեպքում մաքսային մարմինը հայտարարատուին էլեկտրոնային ձեւով ուղարկում է այդ ԱՀՃ-ի գրանցման ամսաթվի եւ դրա գրանցման համարի մասին տեղեկություններ։
Թղթային կրիչով փաստաթղթի տեսքով ԱՀՃ-ն ներկայացնելու դեպքում մաքսային մարմինը կատարում է համապատասխան գրառումներ (կատարում է նշումներ) ԱՀ-ի, ԱՀՃ-ի համապատասխան վանդակներում եւ ապրանքների մաքսային արժեքի մասին տեղեկություններում փոփոխություններ (լրացումներ) կատարելու դեպքում՝ նաեւ ՄԱՀ-ի համապատասխան վանդակներում։»․
ժ)	20-րդ կետում՝
առաջին պարբերությունը փոխարինել հետեւյալ բովանդակությամբ պարբերություններով՝
«20.	Բացառապես էլեկտրոնային փաստաթղթի տեսքով ԱՀ-ի՝ պաշտոնատար անձի կողմից լրացվող վանդակների գրառումներում (նշումներում) փոփոխություններ (լրացումներ) կատարելու անհրաժեշտության դեպքում նման փոփոխությունները (լրացումները) կատարվում են ԱՀ-ում՝ մաքսային մարմնի տեղեկատվական համակարգի օգտագործմամբ։ Կատարված փոփոխություններով (լրացումներով) էլեկտրոնային փաստաթղթի տեսքով ԱՀ-ն կամ նման փոփոխությունների (լրացումների) մասին տեղեկատվությունը հայտարարատուին է ուղարկվում էլեկտրոնային ձեւով՝ նման փոփոխությունների (լրացումների) կատարման օրվանից 1 աշխատանքային օրը չգերազանցող ժամկետում։
Բացառապես թղթային կրիչով փաստաթղթի տեսքով ԱՀ-ի՝ պաշտոնատար անձի կողմից լրացվող վանդակների գրառումներում (նշումներում) փոփոխություններ (լրացումներ) կատարելու անհրաժեշտության դեպքում նման փոփոխությունները (լրացումները) ԱՀ-ում կատարվում են ձեռագիր եւ վավերացվում պաշտոնատար անձի ստորագրությամբ ու անձնական համարակալված կնիքի դրոշմվածքով (առկայության դեպքում)՝ նշելով փոփոխությունների (լրացումների) կատարման ամսաթիվը։ Ընդ որում, պաշտոնատար անձը համապատասխան փոփոխությունները (լրացումները) կատարում է ԱՀ-ի էլեկտրոնային ձեւում։»․
երրորդ պարբերությունը շարադրել հետեւյալ խմբագրությամբ․
Մաքսային մարմնի տեղեկատվական համակարգի օգտագործմամբ կատարված փոփոխություններով (լրացումներով) էլեկտրոնային փաստաթղթի տեսքով ԱՀ-ն կամ նման փոփոխությունների (լրացումների) մասին տեղեկատվությունն էլեկտրոնային ձեւով հայտարարատուին ուղարկելու տեխնիկական հնարավորության բացակայության դեպքում՝ կատարված փոփոխություններով (լրացումներով) էլեկտրոնային փաստաթղթի տեսքով ԱՀ-ն կամ նման փոփոխությունների (լրացումների) մասին տեղեկատվությունն էլեկտրոնային ձեւով տպվում է թղթային կրիչի վրա եւ սույն կետի երրորդ պարբերությամբ սահմանված կարգով ուղարկվում է հայտարարատուին ։»․
ժա)	21-րդ կետում՝
«ըստ թիվ 1 հավելվածի համաձայն սահմանված ձեւի» բառերը փոխարինել «էլեկտրոնային փաստաթղթի տեսքով կամ ըստ թիվ 1 հավելվածի համաձայն սահմանված ձեւի ձեւակերպված՝ թղթային կրիչով փաստաթղթի տեսքով» բառերով, լրացնել հետեւյալ պարբերությունը՝ «Ընդ որում, էլեկտրոնային փաստաթղթի տեսքով ձեւակերպված որոշումը պետք է պարունակի նշված հավելվածով նախատեսված տեղեկությունները։»․
ժբ)	22-րդ կետը շարադրել հետեւյալ խմբագրությամբ․
«22.	Էլեկտրոնային փաստաթղթի տեսքով ձեւակերպված որոշումը հայտարարատուին է ուղարկվում էլեկտրոնային փաստաթղթերի փոխանակում իրականացնելու հնարավորություն տվող տեղեկատվական համակարգերի եւ տեղեկատվական տեխնոլոգիաների օգտագործմամբ՝ դրա ընդունման օրվանից ոչ ուշ, քան 1 աշխատանքային օրվա ընթացքում։
Թղթային կրիչով փաստաթղթի տեսքով ձեւակերպված որոշումը հայտարարատուին հանձնվում է ստորագրությամբ կամ ուղարկվում է պատվիրված փոստային առաքանիով՝ հանձնման մասին ծանուցմամբ, դրա ընդունման օրվանից 5 աշխատանքային օրը չգերազանցող ժամկետում։»․
ժգ)	25-րդ կետի առաջին պարբերության մեջ «ապա դրանք լրացվում են պաշտոնատար անձի կողմից» բառերը փոխարինել «ինչպես նաեւ մաքսային, այլ վճարների վճարման եւ (կամ) գանձման դեպքում, եթե դրանց վճարման պահանջը պարունակվել է սահմանված ժամկետում չվճարված մաքսատուրքերի, հարկերի գումարների վերաբերյալ մաքսային մարմնի կողմից ուղարկված ծանուցման մեջ, ԱՀՃ-ն եւ (կամ) ՄԱՀ-ը լրացվում են պաշտոնատար անձի կողմից» բառերով․
ժդ)	27-րդ կետը լրացնել հետեւյալ բովանդակությամբ պարբերությամբ․՝ «Էլեկտրոնային փաստաթղթի տեսքով պահանջը պետք է պարունակի սույն կարգի թիվ 2 հավելվածով նախատեսված տեղեկությունները։»․
ժե)	29-րդ կետի երկրորդ պարբերության մեջ «ՄԱՀ-ը ներկայացվում է» բառերը փոխարինել «ԱՀՃ-ն, ՄԱՀ-ը ներկայացվում են» բառերով։
2.	Նշված որոշմամբ հաստատված՝ Ապրանքների հայտարարագրի ճշգրտման լրացման կարգի 10-րդ կետի 10-րդ եւ 11-րդ ենթակետերում «գրավոր» բառը փոխարինել «թղթային կրիչով փաստաթղթի տեսքով» բառերով։

